ai4bharat/Pralekha huggingface dataset:
بھاری صنعتوں کی وزارت
کاربن کے اخراج میں کمی پر زور دیتے ہوئے بجلی کی پیداوار میں اضافہ کے لئے بجلی گھروں کے تعلق سے لچیلاپن اور انڈسٹری 4.0 کا نفاذ اہم ہے: جناب کرشن پال گوجر
توانائی اور بھاری صنعتوں کے وزیر مملکت نے ’پاور پلانٹ فلیکزی بیلائزیشن – اے کی ٹو گرڈ اسٹیبلٹی‘ کے موضوع پر ویبینار کا افتتاح کیا
نئی دہلی، 11 /جنوری 2022 ۔ آزادی کا امرت مہوتسو تقریبات کے ایک جزو کے طور پر توانائی اور بھارتی صنعتوں کے وزیر مملکت جناب کرشن پال گوجر نے بنگلورو میں بی ایچ ای ایل کے الیکٹرانکس ڈویژن میں آج ’پاور پلانٹ فلیکزی بیلائزیشن – اے کی ٹو گرڈ اسٹیبلٹی‘ یعنی پاور پلانٹ کے تعلق سے لچیلاپن – گرڈ کے استحکام کے لئے کلیدی اہمیت کا حامل اور انڈسٹری 4.0 – سکسیس ود اسمارٹ سالیوشنز یعنی صنعت 4.0 عمدہ حل کے ذریعے کامیابی، کے موضوع پر ایک ویبینار کا افتتاح کیا۔ اس ویبینار کا افتتاح ویڈیو کانفرنسنگ کے ذریعے ہوا اور اس میں بی ایچ ای ایل کی صارف تنظیموں کے سینئر اہلکاروں، صنعتی تنظیموں اور تکنیکی شراکت داروں نے حصہ لیا۔ تقریباً 800 سے زیادہ شرکاء نے ویبینار میں لاگ اِن کیا، جبکہ متعدد دیگر لوگوں نے پوری کارروائی کو ویب کاسٹ موڈ کے توسط سے دیکھا۔
اس موقع پر اظہار خیال کرتے ہوئے وزیر موصوف نے کہا کہ مصنوعات اور خدمات سمیت توانائی اور صنعتی شعبوں کو اعلیٰ معیار کے انجینئرنگ نظامات دستیاب کراکر بی ایچ ای ایل ملک کی ترقی کی سمت میں کام کررہا ہے۔ انھوں نے کہا کہ کاربن کے اخراج میں کمی پر زور دیتے ہوئے بجلی کی پیداوار میں اضافے کے لئے پاور پلانٹ فلیکزی بیلائزیشن اور انڈسٹری 4.0 کا نفاذ ضروری ہے۔ انھوں نے کہا کہ انھیں یہ جان کر خوشی ہوئی کہ بی ایچ ای ایل صارفین کو پاور پلانٹ فلیزی بیلائزیشن اور انڈسٹری 4.0 کے شعبوں میں سالیوشنز کی پیشکش کا آغاز پہلے ہی کرچکا ہے۔
اس سے قبل بی ایچ ای ایل کے سی ایم ڈی ڈاکٹر نالین سنگھل نے شرکاء سے خطاب کرتے ہوئے کہا کہ بی ایچ ای ایل نے ملک کی بنیادی ضرورتوں کی تکمیل کے لئے قابل ذکر کوششیں کی ہیں اور اس سمت میں کئے گئے متعدد ترقیاتی کاموں کا انھوں نے ذکر کیا۔ انھوں نے یہ بھی کہا کہ بی ایچ ای ایل کے الیکٹرانکس ڈویژن، بنگلورو نے پاور پلانٹوں اور ٹریکشن کے لئے کنٹرول سسٹمز اور آئی ٹی پر مبنی سالیوشنز دستیاب کرانے میں اہم رول ادا کیا ہے۔
اس موقع پر پی او ایس او سی او کے سی ایم ڈی جناب کے وی ایس بابا، والمیٹ آٹومیشن، فن لینڈ کے صدر جناب سامی ریکولا اور سی ای اے کے چیف انجینئر جناب بی سی ملک اور این ٹی پی سی، والمیٹ آٹومیشن، اسٹیگ، آئی ای ایس اے، آئی آئی ٹی چنئی اور بی ایچ ای ایل کے دیگر معزز مقررین نے بھی اپنے خیالات کا اظہار کیا۔
ماحولیات، جنگلات اور موسمیاتی تبدیلی کی وزارت
آج بھی ترقی یافتہ ممالک کا نا پائیدار طرز حیات پوری دنیا کو خطرے میں ڈال رہا ہے: جناب بھوپیندر یادو
بھارت دنیا میں سب سے زیادہ زوردار طریقے سے صاف ستھرائی توانائی میں منتقلی کی جانب بڑھنے کی قیادت کر رہا ہے
ہمارا ملکی اعتبار سے طے شدہ تعاون بہترین ہے اور پیرس معاہدے کے درجہ حرارت کے مقاصد کو حاصل کرنے میں نمایاں رول ادا کررہا ہے
ماحولیات، جنگلات اور آب و ہوا کی تبدیلی کے وزیر جناب بھوپیندر یادو نے 16 فروری 2022 کو عالمی پائیدار ترقی سے متعلق سربراہ کانفرنس  2022 کے 21ویں ایڈیشن کے افتتاحی اجلاس میں ایک خصوصی خطاب کیا۔ ڈبلیو ایس ڈی ایس دی انرجی اینڈ ریسارسز انسٹی ٹیوٹ  ایک سالانہ اہم تقریب ہے۔
وزیر موصوف نے آب و ہوا کی تبدیلی سمیت عالمی ماحولیاتی چیلنجوں کا سامنا کرنے پر زور دیتے ہوئے کہا ’’ہمیں عالمی طور پر متفقہ ضابطوں کی بنیاد پر اب انصاف اور اشتراک کے اصولوں کو ذہن میں رکھتے ہوئے لیکن علیحدہ علیحدہ ذمہ داریوں اور متعلقہ صلاحیتوں کے ساتھ اب کارروائی کرنی ہی ہوگی۔پیرس معاہدے کے مقاصد کو اس وقت تک پورا نہیں کیا جاسکتا جب تک کہ عالمی کاربن بجٹ کے اپنے مناسب حصہ کے اندر رہنے والے تمام ممالک کے ذریعہ ان کو مصفانہ طریقے نافذ نہ کیا جائے۔ ہمارا مقصد منصفانہ پائیدار ترقی اور آب و ہوا سے متعلق کارروائی کے معاملے میں مساوات ہونا چاہیے۔ صرف اسی وقت ’ہوا ہوا کا انصاف‘ حاصل کیا جا سکتا ہے‘‘۔
انہوں نے کہا کہ وسائل کے استعمال کا نقطہ نظر سمجھداری اور ہوشیاری کے ساتھ استعمال پر مبنی ہونا چاہیے ۔ بغیر سوچے سمجھے اور تباہ کاری کھپت کی بنیاد پر نہیں ہونا چاہیے۔ گلاسگو میں سی او پی 26 میں بھارت کے وزیر اعظم نے لائف  کے جس کے بارے میں بتایا تھا ، اس کو نوع انسانی اور کرۂ ارض کے تحفظ کے لئے دنیا کو اختیار کرنا چاہیے۔ جناب یادو نے کہا ’’ دنیا کو غلط سمت میں لے جانے میں جن کا رول سب سے نمایا ہے، انہیں اس کو پائیداری کے راسطے پر لانے کے لئے بھی زیادہ سے زیادہ کوشش کرنی چاہیے‘‘۔
ماحولیات کے تحفظ کی اہم ضرورت پر غور کرتے ہوئے، وزیر موصوف نے اس بات پر زور دیا کہ صنعتی انقلاب سے ممالک میں خوشحالی آئی ہے، لیکن اس لئے ماحولیات کی ایک بڑی قیمت چکانی پڑی ہے۔ انہوں نے کہا کہ معیشت پر عالمی وبا کے برے اثرات کے باوجود، بھارت نے حقیقت میں آب و ہوا کے سلسلے اپنی حصے دار ی میں اضافہ کیا ہے۔بھارت دنیا میں سب سے زیادہ زوردار طریقے سے صاف ستھرائی توانائی کی طرف بڑھنے کی قیادت کر رہا ہے۔
مساوات کی ضرورت پر زور دیتے ہوئے اپنے خطاب کے آخر میں انہوں نے کہا کہ ’’ترقی یافتہ ممالک کو بڑھ چڑھ کر اپنا حصہ ادا کرنا چاہیے اور اپنے طرز حیات میں تبدیل لاکر کاربن کے اخراج بہت زیادہ کم کرنے اور ترقی پذیر ممالک کو زیادہ مالیاتی اور ٹیکنالوجی کی مدد فراہم کراتے ہوئے اپنے دونوں وعدے پورے کرنے چاہئے‘‘۔
۔۔۔۔۔۔۔۔۔۔۔
ش ح۔ا گ ۔ن ا۔
U- 1698
(Visitor Counter : 84
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک220.60کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 127274 ٹیکے لگائے گئے۔
ہندوستان میں سردست زیر علاج مریضوں کی تعداد1785ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.81 فیصد ہے۔
گزشتہ 24 گھنٹوں کے دوران81 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر44151108ہوگئی ہے۔
پچھلے 24 گھنٹوں کے دوران کووڈ کے96نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (0.07 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل91.65 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 136722ٹیسٹ کئے گئے۔
وزیراعظم کا دفتر
وزیر اعظم جناب نریندر مودی نے سوزوکی موٹر کارپوریشن کے سینئر صلاح کار جناب اوسامو سوزوکی کے ساتھ میٹنگ کی
وزیر اعظم جناب نریندر مودی نے آج ٹوکیو میں سوزوکی موٹر کارپوریشن کے سینئر صلاح کار جناب اوسامو سوزوکی کے ساتھ ملاقات کی۔ اس میٹنگ کے دوران وزیر اعظم نے بھارت میں جناب سوزوکی کے تعاون و امداد کا ذکر کرتے ہوئے بھارت کی موٹر گاڑی صنعت میں سوزوکی موٹرس کے تغیر پذیر رول کی تعریف کی۔ انہوں نے اس بات کی بھی تعریف کی کہ سوزوکی موٹر گجرات پرائیویٹ لمیٹڈ اور ماروتی سوزوکی انڈیا لمیٹڈ آٹوموبائل اور آٹو کمپوننٹ سیکٹر میں پروڈکشن لنکڈ انسینٹو  اسکیم کے تحت منظور شدہ درخواست گزاروں میں شامل تھے۔
انہوں نے پائیدار ترقی کے اہداف کو حاصل کرنے کے لیے الیکٹرک گاڑیوں اور بیٹری کے ساتھ ساتھ ری سائیکلنگ مراکز کے لیے پیداواری سہولیات قائم کرنے سمیت بھارت میں سرمایہ کاری کے مزید مواقع کے بارے میں بھی گفت و شنید کی۔ انہوں نے جاپان-انڈیا انسٹی ٹیوٹ آف مینوفیکچرنگ  اور جاپانی اینڈاؤڈ کورسز  کے توسط سے ہنرمندی کے فروغ سمیت بھارت میں مقامی اختراعی نظام کی تعمیر کی حکمت عملیوں کے بارے میں بھی بات چیت کی۔
وزیراعظم کا دفتر
وزیر اعظم نے وُشو میں خواتین کے سانڈا60 کلو گرام کے زمرے میں نقرئی تمغہ جیتنے پر روشی بینا دیوی ناوریم کی ستائش کی
وزیر اعظم جناب نریندر مودی نے وُشو میں ایشیائی کھیلوں کےد وران خواتین کے سانڈا 60 کلو گرام زمرے میں نقرئی تمغہ جیتنے پر روشی بینا دیوی ناوریم کی ستائش کی ہے۔
وزیر اعظم نے ایکس پر پوسٹ کیا؛
’’ہماری محنتی اور باصلاحیت روشی بینا دیوی ناوریم نے وُشو میں خواتین کے سانڈا 60 کلو گرام زمرے میں نقرئی تمغہ جیتا ہے۔ انہوں نے غیر معمولی ہنر اور عمدگی کی انتھک جستجو کا مظاہرہ کیا ہے۔ ان کا نظم و ضبط اور عزم بھی قابل تعریف ہے۔ انہیں مبارکباد۔‘‘
قبائیلی امور کی وزارت
قبائلی طلباء کے لئے نیشنل ایجوکیشن سوسائٹی ، قبائلی امور کی وزارت  اور مائیکرو سافٹ کارپوریشن نے ایکلویہ ماڈل رہائشی اسکولوں ای ایم آر ایس کی ڈیجیٹل کایا پلٹ کے لئے ایک آن لائن ورکشاپ کا اہتمام کیا
اہم جھلکیاں:
- اس ورکشاپ کا مقصد اسکول لیڈروں ، سسٹم کے لیڈروں ، ماہر اساتذہ اور طلباء اور ای ایم آر ایس لیڈروں کی بصیرت کا مظاہرہ کرنا ہے تاکہ ان کے اسکولوں میں کایا پلٹ کی جاسکے۔
- پہلے مرحلے میں 36 ای ایم آر ایس کا سلیکشن کیا گیا ہے جو اسکولوں کی ڈیجیٹل کایا پلٹ کے لئے آگے بڑھیں گے اور مائیکرو سافٹ سافٹ ویئر اور ایپلی کیشن کا استعمال کرکے ٹیکنالوجیکل ہنر مندی کو بڑھائیں گے۔
قبائلی طلباء کے لئے قومی تعلیمی سوسائٹی  ، جو قبائلی امور کی وزارت کے تحت قائم کردہ ایک خودمختار ادارہ ہے، نے 21 نومبر 2022 کو مائیکرو سافٹ کارپوریشن انڈیا پرائیویٹ لمیٹڈ کے اشتراک سے ایجوکیشن ٹرانسفورمیشن فریم ورک  سے متعلق اکلویہ ماڈل رہائشی اسکولوں کے پرنسپل صاحبان اور اسکول کے ہیڈز کے لئے ایک آن لائن ورکشاپ کا اہتمام کیا۔
این ای ایس ٹی ایس نے قبائلی طلباء کو معیاری تعلیم فراہم کرنے کی اپنی کوشش کے سلسلے میں پرنسپل صاحبان اور ان طلباء کی تکنیکی ہنرمندی کو لگاتار بڑھانے کی ضرورت کو سمجھا جو مشترکہ طور پر سیکھنے کے کثیر طور طریقوں ، ٹیکنالوجی سے چلنے والی درس گاہ سے مل کر فائدہ اٹھائیں گے۔ اس ورک شاپ کا مقصد اسکول کے لیڈروں ، سسٹم کے لیڈروں ، ماہر ٹیچروں اور طلباء اور فعال ای ایم آر ایس لیڈروں کی بصیرت کا مظاہرہ کرنا ہے۔ تاکہ ان کے اسکولوں میں یکسر تبدیلی پیدا کی جاسکے۔
این ای ایس ٹی ایس کے کمشنر جناب است گوپال نے ایک کلیدی خطبہ دیا۔ جس میں انھوں نے اکلویہ رہائشی اسکولوں میں ڈیجیٹل کایا پلٹ کی ضرورت پر زور دیا۔ اپنے خطاب کے دوران انھوں نے کہا کہ ای ایم آر ایس میں ڈیجیٹل ٹرانسفورمیشن طلباء اور اساتذہ دونوں کے لئے سیکھنے کے تجربہ میں بہتری لانے میں ایک کلیدی رول ادا کرسکتا ہے۔ جہاں توجہ ڈیجیٹل ٹیکنالوجیوں پر مرکوز ہونی چاہئیں تاکہ تدریس اور سیکھنے کے عمل میں بہتری لائی جاسکے۔انھوں نے اس بات پر زور دیا کہ کس طرح ٹیکنالوجی تک رسائی ،علم کی رسائی کے راستہ کو آگے لے جاسکتے ہیں۔ دیگر مقررین میں پرائیویٹ اور سرکاری اسکولوں کے مشہور اور نامور پرنسپل صاحبان بھی موجود تھے۔ اس کے علاوہ مائیکرو سافٹ انڈیا لرننگ اور اسکل لیڈ کے ڈائرکٹر ، پروگرام منیجر کے ساتھ ساتھ پارٹنر سولیوشن کا اعلیٰ انتظامیہ بھی مقررین میں شامل تھا۔
پہلے مرحلے میں 36 اکلویہ ماڈل رہائشی اسکول سلیکٹ کئے گئے ہیں جو اسکولوں میں ڈیجیٹل کایا پلٹ کے لئے سرگرم عمل ہوں گے اور مائیکرو سافٹ سافٹ ویئر اور ایپلی کیشن کے استعمال کے ذریعہ ہنر مندی کو بڑھائیں گے۔ موجودہ ورک شاپ یکسر تبدیلی کے اس کے صفر میں پہلا ورکشاپ ہے ، دیگر اجزاء میں مائیکروسافٹ ٹیکنالوجیز اور اے آئی ایپلی کیشنز استعمال کرنے والے اساتذہ کی پیشہ ورانہ ترقی شامل ہے۔ طلباء کو اے آئی اور کوڈنگ سے روشناس کرانا؛ گریڈ 6 سے 12 ویں کے لیے کوڈنگ نصاب اور گریڈ 8 سے 12 ویں کے لیے اے آئی نصاب کا اشتراک؛ مائیکروسافٹ سرٹیفائیڈ ایجوکیٹر  پروگرام وغیرہ اس ورکشاپ کا حصہ ہیں۔
بندرگاہوں، جہاز رانی اور آبی راستوں کی وزارت
پردیپ پورٹ ٹرسٹ میں سوچھتا پکھواڑہ 2021 اختتام پذیر ہوا
نئی دہلی۔ 30 ستمبر پردیپ پورٹ ٹرسٹ  کے ڈپٹی چیئرمین جناب اے کے بوس کی صدارت میں آج پردیپ پورٹ پر سوچھتا پکھواڑہ اختتام پذیر ہوا۔ پی پی ٹی کےڈپٹی چیئرمین نے اس موقع پر مقامی اسکول کے بچوں کے درمیان منعقدہ مباحثے کے فاتحین کو انعامات دیے۔ مقامی ثقافتی تنظیم "کین ماس" کے زیر اہتمام ایک ڈرامے" ایبے نوہین تا کیبے نوہین" کے ساتھ اس پروگرام کا اختتام ہوا۔
ڈاکٹر پرہلاد پانڈا ، سی ایم اور سیکرٹری انچارج سمیت دیگر ایچ او ڈی اور ڈپٹی ایچ او ڈی اس موقع پر موجود تھے۔ سوچھتاپکھواڑہ کے تحت پی پی ٹی کے تمام محکموں اور ڈویژن کے کارکنوں اور عملے کے درمیان بیداری مہم ، سوچھتا آگاہی ہورڈنگ، سوچتا رتھ ، پمپ ہاؤس کی صفائی اور ٹاؤن شپ میں اہم مقامات پر ڈیجیٹل ڈسپلے جیسی مختلف سرگرمیاں شروع کی گئیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9698
(Visitor Counter : 118
پیٹرولیم اور قدرتی گیس کی وزارت
بایو ایندھن کی پیداوار
سرکاری سیکٹر مارکٹنگ کمپنیوں  نے پندرہ نومبر 2022 تک ایتھنول سپلائی سال  22-2021کے دوران پٹرولیم میں آمیزش کے لئے 385.92کروڑ لیٹر ایتھنول تیار کیا اور مالی سال 23-2022 کے دوران ڈیزل میں آمیزش کے لئے 5.83 کروڑ لیٹر بایو ڈیزل تیار کیا۔ تیل اور گیس مارکٹنگ کمپنیوں  نے 31 اکتوبر 2022 تک کمپریسڈ بایو گیس  کی خریداری کے لئے امکانی صنعت کاروں کو 3694 لیٹرز آف انٹینٹ جاری کئے۔
ای ایس وائی 2021-22کے دوران پٹرول میں ایتھنول کی آمیزش کے سبب خام تیل اور پٹرولیم مصنوعات کی درآمد کے بل پر اندازاً 20 ہزار کروڑ روپے کا اثر پڑا۔
حکومت نے پردھان منتری جے آئی - وی اے این  یوجنا کو نوٹیفائی کیا، جس کے تحت ملک میں دوسری جنریشن کی ایتھنول تیاری کے لئے مالی امداد دی جاتی ہے۔ تیل کی مرکزی سیکٹر کی کمپنیاں ملک میں دوسری جنریشن کی ایتھنول بایو ریفائنری قائم کر رہی ہیں۔
پانی پت  باڑ گڑھ ، نمالی گڑھ  میں پلانٹ تیاریوں کے آخری مرحلے میں ہیں۔
تیل اور گیس کے سرکاری سیکٹر کے اداروں میں تحقیق و ترقی مراکز میں ریسرچ کے کام شروع ہو گئے ہیں اور مختلف مقامات - پانی پت ، بنگلورو اور نوئیڈا  میں ایڈوانس بایو فیول پر پروجیکٹوں کا آغاز ہو گیا ہے۔
یہ اطلاع پٹرولیم اور قدرتی گیس کے وزیر مملکت جناب رامیشور تیلی نے لوک سبھا میں ایک تحریری جواب میں دی۔
کابینہ
کابینہ نے معذوری کے شعبہ میں تعاون کے لیے بھارت اور چلی کے مابین مفاہمتی عرضداشت پر دستخط ہونے کے عمل کو اپنی منظوری دی
مرکزی کابینہ نے وزیر اعظم جناب نریندر مودی کی قیادت میں آج معذوری کے شعبہ میں تعاون کی غرض سے بھارت اور چلی کے مابین مفاہمتی عرضداشت پر دستخط ہونے کے عمل کو اپنی منظوری دے دی ہے۔
باہمی مفاہمتی عرضداشت معذور افراد کو بااختیار بنانے کے محکمہ ، حکومت ہند اور چلی کی حکومت کے مابین تعاون کی حوصلہ افزائی کرے گی اور یہ کام معذوری کے شعبہ میں مشترکہ پہل قدمیوں کے توسط سے ہوگا۔ اس سے بھارت اور چلی کے مابین باہمی تعلقات مستحکم ہوں گے۔
اس سلسلے میں دونوں ممالک کے مابین ارادوں کے اظہار پر مبنی مشترکہ مراسلے پر دستخط کیے گئے ہیں جس میں بطور خاص درج ذیل شعبوں میں معذوری کے شعبہ کے سلسلے میں تعاون کی خواہش کا اظہار کیا گیا ہے۔
1۔ معذوری پالیسی اور خدمات کی بہم رسانی کے سلسلے میں اطلاعات کا ساجھا کرنا
2۔ اطلاعات اور علم کا باہم تبادلہ
3۔ امدادی یا معاون آلات تکنالوجی کے شعبہ میں تعاون
4۔ معذوری کے شعبہ میں باہمی دلچسپی کے پروجیکٹوں کو ترقی دینا
5۔ معذوری کی جلد از جلد شناخت اور اس کا تدارک
6۔ ماہرین ، ماہرین تعلیم اور دیگر انتظامی عملے کا باہم تبادلہ
مفاہمتی عرضداشت اس کے تحت عمل میں لائی جانے والی سرگرمیوں کے سلسلے میں عائد ہونے والے اخراجات پر احاطہ کرنے کے لیےسرمایہ فراہم کرنے کا ایک میکنزم فراہم کرتی ہے۔ اس طرح کی سرگرمیوں پر عائد ہونے والے اخراجات باہمی طورپر دونوں حکومتوں کی جانب سے طے کیے جائیں گے اور ان کا انحصار سرمائے اور وسائل کی دستیابی کی شرط کے ساتھ علیحدہ علیحدہ معاملات کی بنیاد پر ہوگا۔ بین الاقوامی سفر/ مشترکہ پہل قدمیوں کی گنجائش پر آنے والی لاگت دورے پر آنے والے ملک کے ذریعہ برداشت کی جائے گی جبکہ میٹنگوں کے اہتمام کے اخراجات میزبان ملک برداشت کرے گا۔
بھارت اور چلی کے مابین گرمجوشانہ اور دوستانہ تعلقات استوار ہیں جو مختلف النوع موضوعات کی یکسانیت اور ہم آہنگ نظریہ پر مبنی ہیں۔ 2019۔20 کا سال ایسا سال تھا جب دونوں ممالک کے مابین سفارتی تعلقات کے 70 برس مکمل ہوئے۔ باہمی تعلقات گذشتہ برسوں کے دوران اعلیٰ سطحی دوروں کے باہم تبادلوں کے تحت مستحکم ہوئے ہیں جن میں 2005 اور 2009 میں چلی کے محترم صدر کے 2 دورے بھی شامل ہیں۔
۔۔۔۔۔۔۔۔۔۔۔
ش ح۔ح ا۔ ن ا۔
U- 4744
(
صحت اور خاندانی بہبود کی وزارت
بھارت میں صحت یابی میں اضافے کے ساتھ صحت یاب ہونے والوں اور زیرِ علاج مریضوں کے درمیان فرق میں اضافہ ہوا ہے
نئی دلّی ،26 اگست / بھارت میں آج صحت یاب ہونے والوں کی تعداد ، زیر ِ علاج مریضوں سے 3.5 گنا زیادہ ہو گئی ہے ۔
ایک ہی دن میں صحت یاب ہونے والوں کی تعداد کئی دن سے 60000 سے زیادہ ہے ۔ پچھلے 24 گھنٹے کے دوران کووڈ – 19 کے 63173 مریض صحت یاب ہوئے ہیں اور اس طرح شفا یاب ہونے والے مریضوں کی کل تعداد 2467758 تک پہنچ گئی ہے ۔ اس سے صحت یاب ہونے والے مریضوں کی تعداد اور زیر علاج مریضوں کی تعداد کے درمیان فرق میں مزید اضافہ ہوا ہے ۔
1760489 افراد صحت یاب ہوئے ہیں ، جب کہ زیر علاج مریضوں کی تعداد 707267 ہے ۔ اس کے ساتھ ہی بھارت میں کووڈ – 19 کے مریضوں کی صحت یابی کی شرح آج 76 فی صد سے زیادہ  ہو گئی ہے ۔
ریکارڈ تعداد میں صحت یابی کی وجہ سے ملک میں زیر علاج مریضوں کی تعداد میں مزید کمی آئی ہے ۔ اب زیر علاج مریضوں کی تعداد کل متاثرہ مریضوں کا صرف 21.87 فی صد ہے ۔
تیزی کے ساتھ ٹسٹ کرنے اور موثر طبی مینجمنٹ کے لئے مرکز اور ریاست / یو ٹی حکومتوں کی مربوط کوششوں کی وجہ سے اسپتال میں داخل مریضوں کی تعداد میں مسلسل کمی آ رہی ہے اور شرح اموات میں بھی کمی آئی ہے ۔ آج شرح اموات مزید کم ہوکر 1.84 فی صد ہو گئی ہے ۔
کووڈ - 19 سے متعلق تکنیکی امور ، رہنما خطوط اور مشاورت کے بارے میں تمام مصدقہ جانکاری اور تازہ معلومات کے لئے https://www.mohfw.gov.in/ اور @MoHFW_INDIA پر رجوع کریں ۔
کووڈ – 19 سے متعلق تکنیکی سوالوں کو ای میل technicalquery.covid19[at]gov[dot]in اور دیگر سوالوں کو ncov2019[at]gov[dot]in اور @CovidIndiaSeva پر بھیجا جا سکتا ہے ۔
کووڈ – 19 سے متعلق کسی بھی سوال کے لئے صحت اور خاندانی بہبود کی وزارت کے ہیلپ لائن نمبر +91-11-23978046 اور 1075  پر رجو کریں ۔
ریاستوں / یو ٹی کی کووڈ – 19 سے متعلق ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4825
(
وزارت اطلاعات ونشریات
ڈی ڈی کشیر پر لداخی مواد کو 30 منٹ مزید دیئے گئے
یہ فیصلہ حال ہی میں لیہ میں جناب انوراگ ٹھاکر کے اعلان کے بعد کیا گیا
ڈی ڈی کشیر پر یکم اکتوبر 2021 سے لداخی ٹیلی کاسٹ کی مدت یومیہ 30 منٹ سے بڑھاکر ایک گھنٹہ کردی گئی ہے۔اضافی ٹیلی کاسٹ میں لداخی زبان میں نیوز بلیٹن اور پروگرام شامل ہیں۔ یہ فیصلہ مقامی ثقافت اور، ترقیاتی سرگرمیوں سے متعلق پروگرام کو دکھانے اور مرکز کے زیر انتظام خطے لداخ کی خبروں کو زیادہ کوریج دینے کے لئے کیا گیا ہے۔
اطلاعات و نشریات کے مرکزی وزیر جناب انوراگ ٹھاکر نے لیہ کے اپنے حالیہ دورے کے دوران اعلان کیا تھا کہ لداخ کے عوام کی خواہشات کو ملحوظ رکھتے ہوئے ڈی ڈی کشیر پر لداخی خبروں اور پروگراموں کو زیادہ وقت دیا جائے گا۔اس سے قبل ڈی ڈی کشیر پر لداخی زبان کے ٹرانسمیشن کی مدت شام ساڑھے چھ بجے سے سات بجے تک کی 30 منٹ تک محدود تھی۔ اضافی 30 منٹ کا ٹرانسمیشن دوپہر دو بجکر 30 منٹ سے تین بجے تک کا ہوگا۔
۔۔۔۔۔۔۔۔۔۔۔
ش ح۔ا گ۔ن ا۔
U-9637
(Visitor Counter : 126
خواتین اور بچوں کی ترقیات کی وزارت
بچوں کی ملازمت کے لیے رہنما خطوط
خواتین اور بہبود اطفال کی مرکزی وزیر، محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
بچوں کے حقوق کے تحفظ کے قومی کمیشن  سے موصول ہونے والی معلومات کے مطابق، این سی پی سی آر نے سال 2011 میں ’’تفریحی صنعت میں بچوں کی شرکت کو منظم کرنے کے لیے رہنما خطوط‘‘ جاری کیے تھے۔ تب سے متعلقہ قوانین میں بہت سی ترامیم کی گئی ہیں، اس کے علاوہ، جوینائل جسٹس  ایکٹ، 2015؛ بچہ مزدوری ترمیمی قانون، 2016؛ جنسی جرائم سے بچوں کو بچانے  قانون، 2012؛ انفارمیشن ٹیکنالوجی  ضوابط، 2021 وغیرہ کے تحت بچوں کو جرائم سے بچانے کے لیے کچھ نئے قوانین اور ضابطے بھی بنائے گئے ہیں۔
مزید برآں، این سی پی سی آر نے نئے رہنما خطوط بھی بنائے ہیں جن کا عنوان ہے ’’تفریحی صنعت یا کسی بھی کاروباری تفریحی سرگرمی میں بچوں کی شرکت کے لیے منظم رہنما خطوط‘‘، جس میں ’’میڈیا گائیڈلائنس پر نظرثانی‘‘ کے کمیشن کے ذریعے قائم کردہ کمیٹی کے ساتھ صلاح و مشورے کے بعد نئے قوانین، پالیسیوں اور بچوں کے بہترین مفاد کو شامل کیا گیا ہے۔ ان رہنما خطوط پر عوام سے 31.07.2022 تک رائے مانگنے کے لیے اسے این سی پی سی آر کی ویب سائٹ پر بھی اپ لوڈ کیا گیا ہے۔ رہنما خطوط کا یہ مسودہ این سی پی سی آر کی ویب سائٹ https://ncpcr.gov.in/ پر دستیاب ہے۔
وزیراعظم کا دفتر
وزیر اعظم نے ساوتری بائی پھولے کو ان کے یوم پیدائش پر خراج عقیدت پیش کیا
وزیر اعظم جناب نریندر مودی نے ساوتری بائی پھولے کو ان کے یوم پیدائش پر خراج عقیدت پیش کیا ہے۔
"ایک ٹویٹ میں، وزیر اعظم نے کہا؛
‘‘ میں متاثر کن ساوتری بائی پھولے جی کو ان کے یوم پیدائش پر خراج عقیدت پیش کرتا ہوں۔ وہ ہماری ناری شکتی کے ناقابل تسخیر جذبے کی عکاسی کرتی ہیں۔ ان کی زندگی خواتین کو تعلیم دینے اور انہیں بااختیار بنانے کے لیے وقف تھی۔ ان کی اتنی ہی متاثر کن توجہ سماجی اصلاحات اور کمیونٹی سروس پر ہے۔ ’’
وزیراعظم کا دفتر
وزیر اعظم نے پوتھانڈو کے مبارک موقع پر سب کو مبارکباد پیش کی
وزیر اعظم جناب نریندر مودی نے پوتھنڈو کے مبارک موقع پر سب کو مبارکباد دی ہے۔
وزیر اعظم نے ٹویٹ کیا؛
”سب کو پوتھانڈو بہت مبارک ہو۔ اس نئے سال کے لیے نیک خواہشات۔“
صحت اور خاندانی بہبود کی وزارت
کووڈ - 19 کی تازہ ترین صورت حال
ملک گیرٹیکہ کاری مہم کےتحت اب تک 60.38کروڑٹیکے لگائے جاچکے ہیں ۔
گزشتہ 24 گھنٹوں میں بھارت میں 46164 نئے معاملات درج ہوئے ہیں۔
مجموعی معاملات میں زیر علاج مریضوں کی کل تعداد 1.03فیصد ہے ۔
بھارت میں زیرعلاج مریضوں کی تعداد 333725ہے ۔
سردست صحتیابی کی شرح بڑھ کر 97.63فیصد ہوگئی ہے ۔
گذشتہ 24گھنٹے کے دوران34159 مریض صحت یاب ہوئے ہیں۔اس طرح مجموعی طور پر 31788440 مریض شفا یاب ہوچکے ہیں۔
ہفتہ واری پوزیٹیو ٹی شرح 2.02فیصد سے کم ہے جو گذشتہ 62دنوں سے 3فیصد سے کم ہے ۔
یومیہ پوزیٹیوٹی شرح گذشتہ 31دنوں سے 3فیصد سے کم ہوکر 2.5فیصد ہوگئی ہے ۔
اب تک مجموعی طورپر 51.31کروڑٹسٹ کئے گئے ہیں ۔
ماحولیات، جنگلات اور موسمیاتی تبدیلی کی وزارت
جنگلات کے تحفظ سے متعلق نئے ضابطے ، 2022
جنگلات  ایکٹ 1980 کے ضابطوں کے مطابق، جنگلات  ایکٹ 1980 کے تحت مرکزی حکومت کی منظوری مرکزی حکومت کی پیشگی منظوری ہے جو براہ راست غیر جنگلاتی استعمال یا جنگل کی زمین کو توڑنے کا باعث نہیں بنتی۔ جنگلاتی اراضی کو کسی اور کام کے لیے استعمال کرنے کی منظوری کا عمل متعلقہ ریاستی حکومت یامرکزکےزیرانتظام علاقہ کے ذریعہ حتمی ڈائیورژن آرڈر جاری کرنے کے بعد ختم ہوتا ہے جو جنگل کی اراضی کو مطلوبہ مقصد کے لیے استعمال کرنے کی اجازت دیتا ہے اور زمین کو صارف ایجنسی کے حوالے کر دیتا ہے۔
ضابطہ 9 کے ذیلی ضابطہ 6 کی ذیلی شق بی  ضوابط، 2022 کے پروویژنس اس بات کی اجازت دیتے ہیں کہ ’’ ریاستی حکومت یا مرکز کے زیرانتظام علاقہ کی انتظامیہ ، جیسا کہ معاملہ ہو، ایکٹ کے سیکشن 2 کے تحت مرکزی حکومت کی ’حتمی‘ منظوری حاصل کرنے کے بعد ، اور اس کے تحت بنائے گئے دیگر تمام ایکٹ اورضابطوں کی تکمیل اور تعمیل کے بعد، جیسا کہ قابل اطلاق ہے بشمول درج فہرست قبائل اور دیگر روایتی جنگلات کے باشندوں  ایکٹ 2006 کے تحت حقوق کے تصفیہ کو یقینی بنانا شامل ہے، ڈائیورژن ، پٹہ پر دینے یا ڈی ریزرویشن کے لیے حکم جاری کرے گا، جیسا کہ کیس ہو‘‘ اس کا مطلب ہے کہ جنگلات  ضوابط، 2022 تمام ایکٹ اورضابطوں کے پرویژنس کی تعمیل پر زور دیتے ہیں۔
جنگلات  ضوابط، 2022 کو مکمل طور پرمحض جنگلات  ایکٹ، 1980 کے پرویژن کو لاگو کرنے کے لیے مشتہرکیا گیا ہے۔ ایکٹ اور اس کے تحت بنائے گئے ضابطوں میں پیش کیے گئے تصور کے مطابق عمل دیگر قانونی عمل کے ساتھ ایک متوازی عمل ہے۔ ضوابط جنگی حیات  ایکٹ، 1972، ماحولیات  ایکٹ، 1986، اراضی کے حصول سے متعلق ایکٹ، 1896، جنگلات کے حقوق ایکٹ، 2006، وغیرہ جیسے دیگر قوانین میں تصور کیے گئے عمل کے آغاز کو نہیں روکتے ہیں۔ دیگر قوانین میں تجویز کردہ پرویژنس کو نافذ کرنے والی متعلقہ نوڈل ایجنسیوں کے ذریعہ بیک وقت انجام دیا جاسکتا ہے ۔ ریاستی حکومت یا مرکزکے زیرانتظام علاقہ ایسے قوانین کی تعمیل کو بالکل ابتدائی یا کسی دوسرے مرحلے پر یقینی بنا سکتے ہیں کیونکہ جنگلات  ضوابط 2022 کے پرویژنس حکام کو ایسا کرنے سے نہیں روکتے ہیں،لیکن کسی بھی صورت میں،جنگل کی زمین استعمال کرنے والی ایجنسی کے حوالے کرنے سے پہلے یہ ہونا چاہیے۔
یہ معلومات ماحولیات، جنگلات اور آب وہوامیں تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں فراہم کیں ۔
محنت اور روزگار کی وزارت
کارکنان کی اُجرتوں سے متعلق شکایات کے ازالے کے لئے 20کنٹرول روم قائم کئے گئے
نئی دہلی، 14اپریل2020،محنت اور روزگار کی وزارت نے کُل ہند پیمانے پر کووڈ اُنیس کے پس منظر میں ابھر سامنے آنے والے عناصر اور مسائل سے نمٹنے کیلئے چیف لیبر کمشنر   کے تحت 20کنٹرول روم قائم کئے ہیں۔ ان کنٹرول رومس کو درج ذیل مقاصد کے تحت قائم کیا گیا ہے۔
اے۔مرکزی دائرے کے تحت روزگار سے لگے ہوئے کارکنان کی اُجرتوں سے متعلق شکایات کا ازالہ کرنا۔
بی۔ مختلف ریاستی حکومتوں کے ساتھ تال میل بنا کر نقل مکانی کرکے آنے والے کارکنان اور مزدوروں کےمسائل کو کم کرنا۔
مذکورہ کال سنٹروں سے کارکنان فون نمبروں کے ذریعے، واٹس ایپ اور ای میل کے ذریعے رابطہ قائم کر سکتے ہیں۔ ان کنٹرول رومس کا انتظام و انصرام لیبر انفورسمنٹ افسران کے ذمہ ہے۔ نائب لیبر کمشنر حضرات، علاقائی لیبر کمشنر حضرات، ڈپٹی چیف لیبر ، جو متعلقہ خطوں سے وابستہ ہے، ان کی نگرانی کر رہے ہیں۔ تمام تر مذکورہ 20 کال سنٹروں کی کارکردگی کی نگرانی اور رہنمائی روزانہ کی بنیاد پر چیف لیبر کمشنر کے ذریعے صدر دفاتر سے کی جا رہی ہے۔
تمام تر متعلقہ افسران اور کارکنان کو مشورہ دیا گیا ہے کہ وہ متاثرہ مزدوروں کی مدد کےلئے انسانی ہمدردی کو مطمح نظر رکھتے ہوئے تمام تر امور انجام دیں اور جہاں تک ممکن ہو سکے تمام تر ضرورتمند مزدوروں کو بروقت راحت بہم پہنچائیں۔
ورکرس ہیلپ لائن کے نمبران، علاقے کے لحاظ سے افسروں اور کارکنان کی تفصیلات اور ای میل آئی ڈی درج ذیل ضمیمے میں فراہم کی گئی ہے۔
مرکزی دائرے میں آنے والی شکایتوں اور تکالیف کے سلسلے میں کووڈ اُنیس کنٹرول روم کی علاقے وار تفصیلات: Annexure
۰۰۰۰۰۰۰۰۰۰۰۰۰
م ن۔ک ا۔

U- 1707
(